google/wiki40b huggingface dataset:
Trampoline

En trampoline (fra italiensk) er et turnapparat samt et leketøy. Den er bygd opp av rør av galvanisert stål som ramme, og med en duk festet inn til rammen ved hjelp av fjærer. Ved å hoppe oppå dette apparatet vil du kunne sprette opp i luften ved hjelp av fjærene som strekker seg i det du lander og trekker seg raskt sammen igjen. På de bedre trampolinene vil også duken ha en viss fjæring.

Historie

Den moderne trampolinen ble oppfunnet av amerikaneren George Nissen i 1936. Under andre verdenskrig ble hans trampoliner brukt til trening av piloter for å øke deres evne til å orientere seg i luften. Trampolinen vi kjenner i dag finnes mye takket være Nissen. Fra 1. januar 1999 ble trampolinesporten en del av De olympiske leker i både herre- og kvinneklassen. Trampolinesporten er, utenom en barneaktivitet, også en idrettsgren innenfor turn som har en meget høy kvalitet. Trampoline i OL har så langt funnet sted i Sydney (2000) og Beijing (2008).

Trening

Trampolinen er god trening for hele kroppen, og det styrker spesielt ryggen, mage og beina. I tillegg gir det deg god balanse og koordinasjon. Etterhvert som en blir bedre, vil en prøve på momenter, og romkoordinasjonen vil forbedre seg mye.

Som idrett

Trampoline som idrett er OL-gren. Når man skal utføre et program, er det en fellesnevner for nesten alle typer konkurranse man går inn i. Et program består av ti forskjellige momenter. De vanskeligste momentene brukes som regel i begynnelsen av serien. Alle disse momentene skal gå sammenhengende, det vil si uten mellomhopp. stil, utførelse, vanskelighetsgrad, høyde er bare noen av de kvalifikasjonene en dommer leter etter i OL.

Trampolinen i Norge

Trampolinen er i dag hovedsakelig et underholdningsmoment, som mange har i hagen. Den lett gjenkjennelige blå og sorte trampolinen bak huset har i Norge blitt meget attraktivt de siste årene. Trampoline som konkurranseform er ikke veldig utbredt i forhold til for eksempel Sverige eller Danmark. En god del turnforeninger, stupeklubber og freestyleklubber har konkurransetrampoliner.

Skader

Hvert år blir det angitt flere hundre barn som skader seg på trampolinen i Norge. I høysesongen 2002 gikk det ille for seg da 170 barn endte på legevakten etter trampolinehoppingen i Norge. For det meste er det snakk om bruddskader eller skrubbsår, men i enkelte tilfeller er det mulig å brekke nakken så forsiktighet er høyst nødvendig uansett. Det vil alltid være lettere å skade seg hvis man er for mange på trampolinen; da øker risikoen for sammenstøt, uventet sprett eller ødeleggelse på utstyret.
Tirynthia

Utseende

Middelsstore (vingespenn ca. 30 millimeter), brune smygere. Vingene har hvite flekker som på bakvingen danner et tverrbånd.

Levevis

Larvene lever trolig på gress og halvgress.

Utbredelse

Slekten er utbredt i Mellom- og Sør-Amerika, fra Mexico i nord til Argentina i sør.
Dagny Backer Johnsen

Dagny Backer Johnsen (født 1992) er en norsk skuespiller som begynte sin skuespillerkarriere på Vestlandske teatersenter og Den Nationale Scene i Bergen.
Lost!

«Lost!» er en sang av Coldplay, skrevet for albumet Viva la Vida or Death and All His Friends. Sangen lå på VG-lista topp 20 på 12.-plass i én uke (uke 47, 2008).
Når lyset kommer

Handling

Unge Ellen bestemmer seg for å ta en båtreise til Svalbard. Hun ender opp med å tilbringe vinteren i ei hytte ved en fjord omgitt av isbreer. Ellen deler hytta med en norsk pelsjeger med navn Lars, mens hun forøker å tilpasse seg det farefulle klimaet og møte trusler slik som å slåss med isbjørner.

Om filmen

Filmen er basert på selvbiografien til den da 19-årige studenten Heleen van der Laan fra Amsterdam som tilbrakte en vinter i Svalbard og bodde sammen med en pelsjeger. Hun skrev filmmanuset sammen med Jean van de Velde.
Regissør Coninx beskriver filmen som «En liten historie i en storslagen setting». Han sa på nederlandsk: «Vi kunne ha tilnærmet oss [stoffet] på forskjellige måter. Som en drøm for eksempel eller som et veddemål. Mange mennesker vil ikke forstå denne jenta. Ved å velge denne eventyrlige formen og rollefigurene, vekk fra samfunnets mas og stress, og tvinge dem til å se på hverandre på en annerledes og klarere måte. Deretter utøver naturen og spesielt lyset der i Arktis, som er borte i månedsvis, en sterk innflytelse på mannen og kvinnen. Å få fram disse sammenhengene i historien og å bestrebe seg på å få publikum til å betrakte [dem] på en spesiell måte, gjør denne filmen vanskelig, mye vanskeligere enn [filmen] Daens.»
Han beskrev sjefsfotografen Theo Bierkens som en «utrolig magiker».
Filmen ble vist på den internasjonale filmfestivalen i Mar del Plata i Argentina. Den vant flere priser i Belgia og flere internasjonale priser. Under filmfestspillene i Biberach an der Riss vant filmen den internasjonale juryens pris og prisen for best produksjon. Francesca Vanthielen vant juryprisen under filmfestivalen i Genève.

Mottakelse

Henk Ten Berge i avisa De Telegraaf beskrev filmen som «Én av de merkeligste filmene som noensinne har blitt produsert av en nederlender» og et «bissart eventyr», men roste fotograferingen.
De Filmkrant uttalte på nederlandsk at forholdet mellom Ellen og den norske pelsjegeren «ikke var spennende» og beskrev Lars som en «ganske klønete eksentriker som knapt syntes å kunne si et ord på engelsk», men mente at rollefiguren ble «rørende spilt» av den tyske skuespilleren Joachim Król. De Filmkrant trodde også at scenen med isbjørnen, selv om den var spennende, avledet seerens oppmerksomhet fra utviklingen av deres forhold, men roset Theo Bierkens' fotografering og beskrev den som «virkelig overveldigende». 
Positif kalte filmen en «økologisk robinsonade».
Marceau Verhaeghe i Cinergie roset finessen og intelligensen til manusforfatteren Jean van De Veldes og på liknende vis talentet til Coninx, som han på fransk beskrev som en «enestående filmmaker» som «gir oss en elskverdig film, som også drar nytte av anekdotiske aspekter... for ytterligere å berike historien. En historie med spenninger, prøvelser, men også ømhet. Kort sagt, en virkelig god filmhistorie». Soundtracket til den flamske filmkomponisten Dirk Brossé har blitt framholdt som én av hans beste arbeider.
Stay (Tooji-sang)

Melodi Grand Prix

«Stay» var ett av rundt 800 bidrag som kom inn til NRKs Melodi Grand Prix 2012, og sangen ble valgt ut til å delta i konkurransen. Tooji, fullt navn Touraj Keshtkar, var første artist ut i Delfinale 3 i Florø lørdag 4. februar 2012. Der kom han på andreplass og kvalifiserte seg med det til finalen i Oslo Spektrum lørdag 11. februar 2012.
I finalen var «Stay» igjen den første sangen ut på scenen og avanserte til gullfinalen. Der vant sangen en suveren seier med over 155 000 stemmer og ble dermed Norges bidrag til Eurovision Song Contest i aserbajdsjanske Baku i mai.
Utdypende artikkel: Melodi Grand Prix 2012

Eurovision Song Contest

Norge deltok i den andre semifinalen torsdag 24. mai i Bakı Kristal Zalı. Der endte «Stay» på en delt tiendeplass med Bulgaria, og Tooji gikk videre til finalen siden Norge hadde fått poeng fra flere land enn Bulgaria.
I finalen lørdag 26. mai, var «Stay» det tolvte bidraget ut på scenen – etter Estland, og før vertsnasjonen Aserbajdsjan. I avstemningen fikk Norge bare 7 poeng og ble sist av de 26 finalistene. Dette var Norges ellevte sisteplass i Eurovision Song Contest.  
Utdypende artikkel: Eurovision Song Contest 2012
Totoppskarv

Utbredelse

Arten finnes i: Antigua og Barbuda, Bahamas, Barbados, Belize, Bermuda, Canada, Caymanøyene, Cuba, Dominica, Den dominikanske republikk, Guadeloupe, Haiti, Martinique, Mexico, Montserrat, Puerto Rico, Saint Kitts og Nevis, Saint Lucia, Saint-Pierre og Miquelon, Saint Vincent og Grenadinene, Turks- og Caicosøyene og USA.
Marco Parolo

Landslaget

Han ble tatt ut til Fotball-VM 2014 i Brasil .
Han ble tatt ut i Italias EM-tropp til EM i Frankrike 2016.
Speed Racer (film)

Handling

Speed Racer (Emile Hirsch) er en ung mann som har medfødte racing-instinkter. Hans mål er å vinne The Crucible, et billøp som strekker seg over hele landet og som tok livet av hans eldre bror, Rex Racer (Scott Porter).  Speed er lojal mot familiebedriften, som blir drevet av hans foreldre Pops (John Goodman) og Mom (Susan Sarandon). Pops designet Speeds bil, Mach 5.  Eieren av Royalton Industries (Roger Allam) gir Speed et lukrativt tilbud, Speed avslår tilbudet, noe som irriterer eieren.  Speed oppdager også at toppindustrisjefer, inkludert Royalton, i hemmelighet driver med korrupsjon og jukser i billøpene for å tjene mer penger. Med sitt tilbud til Speed avslått, vil Royalton forsikre seg om at Speed ikke vinner flere løp.  Speed får støtte fra sine foreldre og kjæresten Trixie (Christina Ricci) og deltar i The Crucible med et partnerskap med sin tidligere rival, Racer X (Matthew Fox), i håp om å redde familiebedriften og hele racingsporten.
Eriphus

Utseende

Middelsstore, avlange, røde og svarte trebukker. De svarte partiene er gjerne metallisk fargede. Antennene er kortere enn kroppen. Pronotum er rundet, dekkvingene jevnbrede, beina nokså lange og tynne.

Utbredelse

Slekten er vidt utbredt i Sør-Amerika med flest arter i Brasil.
Stripped (Christina Aguilera-album)

Stripped er Christina Aguileras andre studioalbum. Det ble utgitt i 2002. Albumet inneholder flere personlige tekster fra Christia Aguilera, som også produserte platen sammen med Scott Storch og Linda Perry. Albumet hadde 10.-plass på VG-lista som beste plassering.
Grårudveien

Grårudveien er en gate, som ligger på østsiden av Fredrikstad Dette er et rolig strøk, som ligger sentralt til på østsiden. Man har kjeder som Plantasjen, Rema 1000, Europris etc.
Penthetria

Utseende

Nokså store, mørke mygg med korte antenner. Som vanlig for hårmygg er det stor forskjell på kjønnene. Hunnene er større og kraftigere med bredere vinger, hodet er lite med små fasettøyne. Hannene er mindre og spinklere, fasettøynene dekker hele hodet. Disse artene er vanligvis lite påfallende hårete, og svarte på farge bortsett fra at thorax ofte er mer eller mindre rød på ryggsiden. Antennene er sylindriske og består gjerne av 10-12 ledd. Vingene er vanligvis ganske store og lange, med markerte årer, oftest mørke på farge. Vingeåren R₂₊₃ er lang og løper parallelt med R₄₊₅ til den ender nær vingespissen. Tverr-åren r-m er loddrett. Beina er lange og vanligvis slanke, bakfotleddene kan være fortykkede. Bakkroppen er ganske langt, og tynn hos hannene. Larvene er gjerne gråsvarte, med tallrike, fingeraktige utvekster. Den store spirakelen på bakerste kroppsledd er ikke oppdelt.

Levevis

Larvene lever selskapelig i jorda, som vanlig for hårmygg. Disse artene forekommer i skog eller på høytliggende fjell-enger.

Utbredelse

Slekten finnes bare i tempererte områder, og i fjellområder i tropene. Den forekommer i Europa, Asia, og både Sør- og Nord-Amerika.

Fossiler

I tillegg til de nålevende artene er det beskrevet ca. 50 arter fra fossiler.
Zvezda

Zvezda (Russisk: Звезда, betyr «stjerne»), også kjent som «Zvezda Service Modul», er en komponent til Den internasjonale romstasjonen (ISS). Det var den tredje modulen som ble skutt opp, og sørger for deler av romstasjonens støttesystemer for å opprettholde liv ombord, og er også bo-kvarter for 2 av mannskapet. Det er den strukturelle og funksjonelle senteret til den russiske delen av stasjonen. Zvezda ble skutt opp med en Proton-rakett 12. juli 2000 og ble koblet sammen med Zarja-modulen 26. juli samme år. Raketten var en av de første som hadde reklame på seg, det var dekorert med logoen til restaurantkjeden «Pizza Hut», som selskapet betalte 1 millioner dollar for.

Konstruksjon

Kjernestrukturen av Zvezda, kjent som "DOS-8" var tilog begynne med bygd på 1980-tallet, for å være kjernen av det skulle bli Mir-2 romstasjonen. Dette betyr at Zvezda er tilsvarende til den kjernemodulen (DOS-7) ombord på Mir. Den var faktisk merket med Mir-2 for en lang tid på fabrikken. Designet stammer imidlertid helt tilbake til de originale Saljut-stasjonene. Hoveddelene var ferdig bygget i februar 1986, og mesteparten av det interne utstyret var installert i oktober 1986. 
Modulen var bygget av det russiske selskapet «S.P. Korolev Rocket and Space Corporation Energia» og er den eneste 100% russisk bygget og finansierte delen av ISS sammen med Pirs.(Zarya ble bygget av Russland, men ble finansiert og eies av USA).

Sammenkobling til ISS

26. juli 2000 ble Zvezda den tredje modulen i ISS når den koblet seg til den bakre porten på Zarja. Zarja hadde allerede blitt tilkoblet den amerikanske Unity-modulen. Senere i juli overlot datamaskinene ombord i Zarja kommandofunksjonene til Zvezda. 
11. september 2000 foretok 2 av mannskapet på STS-106 den endelige sammenkoblingen mellom Zvezda og Zarja: Under en 6 timer og 14 minutter lang romvandring, koblet kosmonaut Yuri Malenchenko og astronaut Ed Lu sammen 9 kabler mellom de to modulene, inkludert 4 kraft-kabler, 4 video- og datakabler og en fiberoptisk telemetri-kabel. Den påfølgende dagen (11. september, kl 12:20 a.m. CDT)kunne mannskapet ombord på STS-106 flyte inn i Zvezda for aller første gang.

Farer ifm oppskyting

På grunn av russiske finansielle problemer ble Zvezda skutt opp uten noen backup og forsikring. På grunn av dette, konstruerte NASA en midlertidig kontroll modul i tilfelle det oppstod store forsinkelser, eller modulen ble ødelagt ved oppskyting.
Terra typica

Terra typica (lat. betyr typisk landskap) er et begrep innen biologisk systematikk som refererer til det habitatet der en art (altså nominatformen) først beskrives vitenskaplig. Habitatet trenger således ikke å være det mest typiske eller vanlige for arten.
Isolasjonsfengsling

Isolasjonsfengsling er en fengsling hvor arrestanten ikke har kontakt med andre innsatte og ingen, eller sterkt begrenset, kontakt med omverdenen. I moderne demokratiske samfunn er isolasjonsfensling enten begrunnet i hensynet til politiets etterforskning eller hensynet til samfunnets sikkerhet. FN og forskjellige menneskerettsorganisasjoner, for eksempel Amnesty International, har iverksatt initiativer som tilsikter å begrense anvendelsen av isolasjonsfengsling. FN-konvensjonen mot tortur, OPCAT, inneholder en tilleggsprotokoll om isolasjonsfengsling.
Isolasjonsfengsling forekommer ofte i forbindelse med varetektsfengsling for å hindre at formodede medskyldige i en kriminell handling koordinerer deres forkaringer.

Formål

Formålet med isolasjonsfengsling er typisk strafferettslig begrunnet i hensynet til politiets etterforskning eller hensynet til samfunnets sikkerhet. I 1800-tallet begrunnet religiøse bevegelser i USA denne form for fengsling med hensynet til straffefangers personlige utvikling, idet disse under rolige former ville forbedre seg gjennom bot og bønn.
En rekke land isolerer fanger som er mistenkt for deltagelse i terrorisme av hensyn til statens sikkerhet. Blant annet har USA anvendt dette middel på Guantánamobukta. I diktaturer er isolasjonsfengsling blitt anvendt som et ledd i systematisk tortur med henblikk på å fremkalle en tilståelse fra formodede motstandere av regimet, en praksis som formentlig stadig finner sted i blant annet Kina
Det forekommer også en rekke tilfelle hvor fanger velger frivillig isolasjon for å unngå overgrep fra medfanger. I Danmark valgte blant andre Frede Sander Jensen dette etter å ha blitt overfalt og stukket med et jernspyd av en annen innsatt.

Virkning

Det finnes en rekke eksempler på at isolasjonsfenslede utvikler sinnssykdommer, ofte kombinert med fysiske lidelser. I Danmark har blant andre Peter Rohde, som i 1994 ble isolasjonsfengslet i elleve måneder på en uberettiget mistanke om å smuugle narkotika, utviklet en sinnssykdom. Han er i ettertid blitt tilkjent erstatning ved kjennelse fra Højesteret. I et intervju har han uttrykt at han hadde foretrukket egentlig fysisk tortur i stedet for isolasjonsfengsel.

Dansk rettspraksis

Internasjonale eksperter har ved flere anledninger rettet kritikk mot Danmark for bruken av isolasjonsfengsel.
De danske myndighetene har tatt forskjellige initiativer for å imøtekomme kritikken. I 2007 ble retsplejelovens tidsgrenser for isolasjonsfengsling forkortet liksom det i 2008 ble vedtatt en lovendring på området i Folketinget. Dette har medført en reduksjon i antallet varetektsfengslede i isolasjon, men i erkjennelse av at det stadig er et betydelig antall isolerte fanger, nedsatte justisminister Lars Barfoed en arbeidsgruppe i mai 2010 med henblikk på å begrense bruken av administrativ isolasjonsfengsling.
Johan Mojica

Landslaget

Han ble tatt ut i Colombias tropp til VM i fotball 2018 i Russland.
Cool Men (film)

Handling

De to tidligere soulsangerne Louis Samuel L. Jackson og Floyd Bernie Mac, som ikke har snakket med hverandre på tyve år, går nølende med på å reise rundt i USA i en gjenforeningskonsert for å hedre deres avdøde hovedvokalist Marcus Hooks (John Legend). Cleo (Sharon Leal), en vakker ung kvinne som lever i et dårlig forhold, antas å være Floyds datter. Hun ledsager dem som deres nye vokalist. Noen få problemer dukker opp i deres vei, blant annet Cleos kjæreste (Affion Crockett), som ønsker å bli gangsta rapper, Floyds flørt med en hvit kvinne (Jennifer Coolidge) og enda mer. Historien ender opp i deres store opptreden i Apollo Theater, hvor de to sangerne gjenoppretter båndene de hadde mistet for tyve år siden.

Distributører

Distributører er Dimension Films samt Metro-Goldwyn-Mayer.

Inntjening

Filmen tjente inn $ 67,082,391
Mimhoplomelas

Levevis

Larvene inne i små greiner og kvister.

Utbredelse

Arten lever på Madagaskar.
Kaja Draksler

Biografi

Draksler begynte å spille piano i en alder av 4 år, og studerte musikk ved Universitetet i Ljubljana frem til 2005. Da hun ble uteksaminert  jazz studier ved Groningen konservatorium (avhandlingen skrev hun om Cecil Taylor), og var deretter ved Conservatorium van Amsterdam frem til 2013, og studerte med Richard Ayres. Hun fikk et opphold i New York for å studere med den ekstremt talentfulle Jason Moran og Vijay Iyer .
I 2005 var Draksler med på å grunnlegge Acropolis Quintet i Groningen. Videre grunnla  hun BadBooshBand. som spilte  på jazz festivalen i Ljubljana (2013), utgitt på CD. Solokonserten fra INNtöne jazz festival  (2015) i Diersbach ble kringkast i radio; i 2016 spilte hun med den Portugisiske trompetisten Susana Santos Silva på Moers Festivalen.
På JazzFest Berlin i 2017, overbevist hun i en trio med Petter Eldh og Christian lillinger.
I 2007 ble hun med i det Europabevegelsen Jazz Orchestra, som hun også har komponert for (albumet Live in Coimbra, 2007). I 2007 skrev hun konserten Orpheus og Eurydice, for akkordeon og orkester, Janez Dovč og den Slovenske Filharmoniske orkester hadde uroppføringens. Hun har også komponert musikk for Metropole Orkest og Italian Ustabile Orkester.

Utmerkelser

* 2009: Vinner av den nederlandske Deloitte Jazz Award.
Sony Ericsson W595

Sony Ericsson W595 er en Walkman-musikkmobiltelfon fra mobilmerket Sony Ericsson.
Bombay (delstat)

Bombay var en delstat i India fra landet fikk uavhengighet i 1947 og til den ble oppløst i 1960. Byen Bombay var hovedstad. Delstaten hadde ved folketellingen i 1951 en befolkning på 35 956 150.
I kolonitiden organiserte britene presidentskapet Bombay, som i 1937 ble omgjort til provinsen Bombay. I 1956 ble delstaten Bombay utvidet med marathitalende områder av Marathwada i den tidligere delstaten Hyderabad, en marathitalende del av Madhya Pradesh og de tidligere gujaratitalende delstatene Saurashtra og Kutch. Samtidig ble et kannadatalende område av Bombay avgitt til den nye delstaten Karnataka. 
Marathi og gujarati var de to store språkene i delstaten Bombay. Delstatens politikk var preget av mobilisering i de to gruppene, med store demonstrasjoner og voldelige protester. Som følge av mobiliseringen ble delstaten i 1960 delt i to etter grensene mellom de to språkgruppene. Dermed ble delstatene Gujarat og Maharashtra til.
Tomaso Antonio Vitali

Liv

Tomaso var den eldste og mest begavede sønnen til Giovanni Battista Vitali (1632–1692). Som faren ble han allerede i ung alder opptatt i orkesteret ved San Petronio i Bologna. Faren ble i 1674 ansatt som visekapellmester hos hertug Francesco II. d'Este i Modena, og Tomaso Antonio fikk plass i hoffkapellet allerede som 13-åring. Fiolinspillet hans var så virtuost at han allerede i ung alder var sin far overlegen.  
Vitali studerte komposisjon hos Antonio Maria Pacchioni i Modena og var virksom i hertugene d'Estes hofforkester fra 1675 to 1742. Blant Vitalis elever var Evaristo Dall'Abaco og Jean-Baptiste Senaillé (1688–1730), sønn av en av «kongens 24 fioliner» i Paris. 
Tomaso etterfulgte faren som kapellmester ved d'Estenes hofforkester. Etter farens død i 1692 publiserte han i løpet av tre år tre samlinger triosonater og en samling fiolinsonater med generalbass. Tomaso forente  kirkesonaten ("da chiesa") med kammersonaten ("da camera") til en egen form.

Chaconne

Vitalis' navn er knyttet til en storslått chaconne i g-moll for fiolin og generalbass som Ferdinand David tilskrev ham rundt 1860, men musikkvitere stiller spørsmål ved om chaconnen virkelig er av Vitali. Det håndskrevne manuskriptet fra Dresden inneholder bare oppføringene «Chaconne» og «Parte del Tomaso Vitalino», og stilen og de tekniske utfordringene antyder at det stammer fra en senere tid. Uansett gjorde verket at Tomaso Vitali fikk en enestående posisjon i musikkhistorien.
Trygve Arnesen

Internasjonalt

Arnesen fikk sin landslagsdebut for Norges herrelandslag mot Finland i nordisk mesterskap (9–0) den 17. juni 1938, hvor Arnesen også scoret Norges siste mål. Han scoret deretter to mål i de påfølgende to kampene mot henholdsvis Sverige (2–1) og Danmark (1–1). I 1939 var Arnesen med i startoppstillingen i alle Norges syv landskamper dette året.
Etter freden i 1945 fikk Arnesen ytterligere tre landskamper og ett mål. Hans 15 og siste landskamp kom i en vennskapskamp mot England den 18. mai 1949 (1–4).
Dunkelzeit

Dunkelzeit er en duo fra Vadsø bestående av pianist Jørgen Jakola Jørgensen (født 1980) og bassist Morten Boland Jørgensen (født 1969). Duoen spiller tradisjonsmusikk fra grensetraktene i Øst-Finnmark og har sitt navn etter mørketiden (som i Nord-Varanger varer fra 22. november til 19. januar).

Deres single «Vise fra Ferdesmyra», utgitt 18. juli 2013 på Miles From Nowhere Records, toppet iTunes' norske jazzsingleliste 25. juli 2013 og 5. august 2013 og er også benyttet til reklameformål. Deres selvtittulerte EP, inneholdende fem spor, utkom den 22. november 2013.
I 2016 innledet duoen et samarbeid med Lars O. Haugen, norgesmester i poesi-slam i 2007. Samarbeidet resulterte i en sagnomsust konsert under Varangerfestivalen, som en del av festivalens «Varanger sessions».  Sommeren 2017 spilte samme konstellasjon under Festspillene i Nord-Norge.
Kathrine Chemnitz

Familie

Hennes foreldre var Kanuthus Josefsen og Juliane Kielsen. Hun giftet seg i 1917 med Jørgen Chemnitz, sammen fikk de 6 barn.

Yrkeskarriere

Tidlig på 1900-tallet var det ingen utdanning for jenter på Grønland. Hun fikk derfor jobb som kiffaq, dvs tjenestejente, hos en dansk familie. Hun ble med denne familien til Danmark, der de forsøkte å få henne inn på en husmorskole. Søknaden ble imidlertid avslått av Jens Daudgaard-Jensen, som var direktør for Den Kongelige Grønlandske Handel. Han måtte godkjenne alle utdanninger som grønlendere søkte på i Danmark. Avslaget var begrunnet i at hun ikke ville bli respektert i Danmark.
Dette avslaget gjorde at hun senere ble en forkjemper for grønlandske kvinners utdanning.
Chemnitzfamilien hun hadde giftet seg inn i var en innflytelsesrik og velutdannet familie. Dette bidro til at hun fikk muligheten til å bidra til å etablere den første kvinneforeningen på Grønland, i Nuuk. Hun var formann her, og da det etterhvert ble etablert flere lokale kvinneforeninger, og disse ble samlet i en landsforening i 1960 ble hun formann også for landsforeningen. Denne het «De Grønlandske Kvindeforeningers Sammenslutning» (APK – Kalaallit Nunaanni Arnat peqatigiit Kattuffiat).
I 1948 ble hun medlem av Grønlandskommisjonen, som eneste grønlandske kvinne. Her jobbet hun i flere utvalg, og fikk bl.a. sikret etableringen av to husholdningsskoler i Qaqortoq og Aasiaat. Da utvalget ble lagt ned etter sin innstilling i 1950 ble hun tildelt «Den Kongelige Belønningsmedaille» i gull.